ET
C 127/48
Euroopa Liidu Teataja
11.4.2023
Nõuded Hageja palub Üldkohtul:
— Tühistada Euroopa Komisjoni 2. detsembri 2022. aasta rakendusotsus 2022 C(2022) 8645 final, millega kinnitatakse Itaalia PAC 2023-2027 strateegiakava, osas, milles märgitakse, et keskkonna- ja kliimakohustustega seotud sekkumistega (edaspidi „vaidlusalune sekkumine“) seoses on sätestatud kohustus – millest sõltub toetuste andmine – keelata agronoomias biosetete ja kõigi muude jäätmete kasutamine, mis on saadud R10 töötlemise tulemusel, mida mainitakse seadusandliku dekreedi nr 152/2006 IV osas, ning kehtestatakse kohustus kasutada üksnes väetisi, mis on tunnustatud määruses (EL) 2019/1009 ja/või seal mainitud koostisosadest koosnevaid orgaanilisi väetisi.
Väited ja peamised argumendid Hagi põhjenduseks esitab hageja seitse väidet.
1.
Esimese väite kohaselt on rikutud määrust (EL) 2021/2115 (1) ja Euroopa Komisjoni 9. novembri 2022. aasta teatist „Väetiste kättesaadavuse ja taskukohasuse tagamise kohta – COM (2022) 590 final“.
— Määrus (EL) 2021/2115, reguleerides toetuse andmist põllumajandusele, ei sisalda ühtegi sätet, mis välistaks biosetete ja sellest saadud toodete kasutamise, vaid nende kasutamist hoopis soodustatakse ühise põllumajanduspo­ liitika raames Euroopa Komisjoni enda poolt, kes on selgelt väljendanud, et ta pooldab biosetete kasutamist põllumajanduses, kõige hiljutisemalt oma 9. novembri 2022. aasta teatises „Väetiste kättesaadavuse ja taskukohasuse tagamise kohta – COM (2022) 590 final“.
2.
Teise väite kohaselt on rikutud direktiivi 2008/98/EÜ (2) direktiivi (EL) 2018/851 (3), ringmajanduse põhimõtteid, direktiivi 86/278/EMÜ (4) ja 5. juuni 2019. aasta määrust (EL) 2019/1009 (5).
— Komisjoni poolt heaks kiidetud riiklikus strateegiakavas ÜPP 2023-2027 (edaspidi „PSP“) esitatud üldine keeld kasutada biosetteid nende taaskasutamise teel põllumajanduses ja seega nendega seotud tegevuse ebasoodamasse olukorda asetamine, võrreldes väetistega, mida käsitletakse määruses (EL) 2019/1009, on selges vastuolus ühenduse tasandil valitud praeguse arengumudeliga, mis tugineb nn ringmajandusele ja jäätmete taaskasutamisele energia tootmiseks, mille eesmärk on ühtlasi loodusvarade säilitamine, ning ei võta arvesse ei määruse (EL) 2019/1009 praegust ja arvestatavat rakendamata jätmist Itaalias ega asjaolu, et see määrus, mis ei tunnistanud isegi vaikimisi kehtetuks direktiivi 86/278/EMÜ, ei oma mingit mõju väetisi puudutavatele Itaalia õigusnormidele.
3.
Kolmanda väite kohaselt on rikutud direktiivi 86/278/EMÜ ning moonutatud turgu ja konkurentsi, kahjustades biosetete taaskasutamise valdkonnas tegutsevaid ettevõtjaid.
— Üldine keeld kasutada biosetteid nende taaskasutamise teel põllumajanduses põhjustab lubamatuid ja põhjenda­ matuid konkurentsimoonutusi, mis on mitte üksnes vastuolus direktiiviga 86/278/EMÜ, vaid kahjustab ka biosetete taaskasutamise valdkonnas tegutsevate muude ettevõtjate turupositsiooni, pannes nad ebasoodsamasse olukorda, võrreldes muude orgaaniliste ja keemiliste väetiste tootjatega.
4.
Neljanda väite kohaselt on rikutud ELTL artikli 296 lõiget 2, määrust (EL) 2021/2115 ja direktiivi 86/278/EMÜ: uurimisel esinesid puudused, fakte on moonutatud, puudutavad eeltingimused, esineb vastuolu, ilmne ebaloogilisus, erinev kohtlemine ja tõsine põhjenduse puudumine.
— Komisjoni heaks kiidetud PSP – osas, milles keelatakse biosetete ja muude R10 töötluse käigus kogutud jäätmete ja määruses (EL) 2019/1009 käsitlemata väetiste kasutamine – on igal juhul põhjendamata, mis tähendab, et sellel otsusel ilmselgelt puuduvad alused ja et see on vastuolus põhimõtetega, mis tulenevad õigusnormidest, mis puudutasid põllumajanduses biosetete taaskasutamist, mistõttu on aset leidnud lubamatu erinev kohtlemine teiste väetistega võrreldes.